**projektas**

**reg. Nr. T-141**

**2.23.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2019 M. vasario 20 D. SPRENDIMO NR. T1-20 „DĖL PASVALIO RAJONO SAVIVALDYBĖS 2019–2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija), Pasvalio rajono savivaldybės taryba nusprendžia

pakeisti Pasvalio rajono savivaldybės 2019–2021 m. strateginį veiklos planą, patvirtintą Pasvalio rajono savivaldybės tarybos 2019 m. vasario 20 d. sprendimu Nr. T1-20 „Dėl Pasvalio rajono savivaldybės 2019–2021 metų strateginio veiklos plano patvirtinimo“:

1. Pakeičiant 2019–2021 m. strateginio veiklos plano 1 priedą ir jį išdėstant nauja redakcija (pridedama).

2. Pakeičiant 2019–2021 m. strateginio veiklos plano 2 priedą ir jį išdėstant nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Ulskytė

2019-06-11, tel. Nr. (8 451) 54030

Suderinta DVS Nr. RTS-155

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2019 M. vasario 20 D. SPRENDIMO NR. T1-20 „DĖL PASVALIO RAJONO SAVIVALDYBĖS 2019–2021 M. STRATEGINIO VEIKLOS PLANO PATVIRTINIMO“ PAKEITIMO**

**2019-06-11**

Pasvalys

1. **Problemos esmė.**

Pasvalio rajono savivaldybė organizuoja savo veiklą vadovaudamasi Pasvalio rajono savivaldybės strateginiais planais ir Savivaldybės biudžetu. Siekiant efektyviai planuoti Pasvalio rajono savivaldybės veiklą 2019–2021 m. laikotarpiui, buvo parengtas trimetis strateginis veiklos planas, patvirtintas 2019 m. vasario 20 d. Pasvalio rajono savivaldybės tarybos sprendimu Nr. T1-20. Birželio mėnesį, tikslinant 2019 m. Savivaldybės biudžetą, 2019–2021 m. strateginis veiklos planas tapo keistinas. Taip pat atsižvelgiant į Lietuvos Respublikos paramos būstui įsigyti ar išnuomoti įstatymo 2019 m. vasario 12 d. naują redakciją, 5 straipsnio 5 dalis numato, kad „Būstų nuoma ne trumpesniam kaip 5 metų laikotarpiui iš fizinių ar juridinių asmenų Vilniaus miesto ar rajono, Kauno miesto, Klaipėdos miesto, Palangos miesto ar Neringos savivaldybėms finansuojama iš valstybės biudžeto apmokant 70 procentų išsinuomotų būstų nuomos kainos, kitoms savivaldybėms – 80 procentų išsinuomotų būstų nuomos kainos“, o socialinio būsto fondo plėtra turi būti numatyta strateginio planavimo dokumentuose. Todėl 01 Savivaldybės funkcijų įgyvendinimo ir valdymo programoje reikia įtraukti naują priemonę „Būstų nuoma ne trumpesniam kaip 5 metų laikotarpiui iš fizinių ar juridinių asmenų Savivaldybės būsto fondo papildymui“. Taip pat remiantis Lietuvos Respublikos sveikatos apsaugos ministerijos Visuomenės sveikatos departamento sveikatos stiprinimo skyriaus 2019 m. kovo 14 d. raštu Nr. (10.2.1.8-411), 09 Sveikatos apsaugos politikos įgyvendinimo ir sporto programoje reikia įtraukti naują priemonę „Visuomenės psichikos sveikatos gerinimas“, kurioje lėšos bus naudojamos priklausomybių prevencijai, savižudybių prevencijai ir psichinės sveikatos stiprinimui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**3. Skaičiavimai, išlaidų sąmatos, finansavimo šaltiniai.**

Lėšos strateginio veiklos plano programoms vykdyti numatytos 2019 m. Pasvalio rajono savivaldybės biudžete ir gaunamos iš kitų finansavimo šaltinių: valstybės biudžeto, Europos Sąjungos ir kitų tarptautinių fondų investicijų, bankų paskolų ir kt.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas išvadas ir rekomendacijas

PRIDEDAMA. Pasvalio rajono savivaldybės 2019–2021 metų strateginis veiklos planas.

Strateginio planavimo ir investicijų skyriaus vyr. specialistė Karolina Ulskytė